આ પ્રણાલી પારદર્શક અને ઝડપી છે. ફક્ત એક જ ક્લીક દ્વારા એક સાથે તમામ સેવા-મતદારોના પોસ્ટલ બેલેટ ઈલેક્ટ્રોનિક માધ્યમથી મોકલી શકશે. જેથી છાપકામ અને વ્યક્તિગત ધોરણે ટપાલથી મતપત્ર મોકલવાની જરૂર રહેશે નહીં. પરિણામે સમય અને શક્તિનો બચાવ થશે. દરેક તબક્કે પાસવર્ડ અને ઓટીપીના ઉપયોગને કારણે અધિકૃતતા જળવાશે, તેથી આ પદ્ધતિ સંપૂર્ણ રીતે સલામત છે. સેવા મતદારોને સમયમર્યાદામાં ટપાલ મારફત મતપત્ર નહીં મળવાની સંભાવના નાબૂદ થશે. ઈટીપીબીએસથી સેવા-મતદારો દ્વારા મતદાનની ટકાવારી અપેક્ષા કરતાં વધુ રહેવાની સંભાવના છે.